Dizertačné skúšky

# Riadny termín: 24.3. 2025 – Economics; 24.3. -25.3.2025 – financie

# prihlasuje sa v AISE od 24.2.2025 do 28.2.2025

# do 10.3.2025 doktorand odovzdá projekt a prihlášku, s prílohami na referát doktorandského štúdia.

* katedrové obhajoby projektov k dizertačnej skúške sa konajú vo februári 2025.

# Opravný termín - 26.8. 2025 – Economics; 27.8. 2025 - financie

# prihlasuje sa v termíne od 20.6.2025 – 30.6.2025 - prihlásiť sa v AISE a na referát doktorandského štúdia odovzdať prihlášku s prílohami.

# Podmienkou prihlásenia sa na dizertačnú skúšku:

* splnenie študijného plánu a získanie min. 60 kreditov
* získanie minimálne 20 kreditov za tvorivú činnosť v oblasti vedy – publikačnú činnosť.

Dizertačná skúška pozostáva z písomnej a ústnej časti.

**Doktorand k dizertačnej skúške predloží písomnú časť – projekt dizertačnej práce, na tému blízku téme dizertačnej práce v rozsahu 30 – 40 strán. Tému projektu dizertačnej práce určí školiteľ. Súčasťou projektu je aj osnova pripravovanej dizertačnej práce.**

Projekt dizertačnej práce obsahuje vymedzenie teoretických základov budúceho riešenia témy dizertačnej práce, analýzu súčasného stavu poznania v danej oblasti, prezentovanie cieľov a metodických prístupov riešenia danej problematiky. Obsahom ústnej časti dizertačnej skúšky je rozprava k projektu dizertačnej práce a zodpovedanie otázok podľa tematického zamerania dizertačnej práce.

Projekt dizertačnej práce oponuje jeden oponent (ktorý nie je členom školiaceho pracoviska, t.j. katedry). Návrh školiteľa na oponenta prerokuje programová rada, schvaľuje subodborová komisia a oponenta menuje dekanka NHF.

# Návrh na oponenta predkladá školiteľ najneskôr do 7.1.2025 na oddelenie vedy a doktorandského štúdia.

Návrhy na oponentov budú postúpené na prerokovanie do programovej rady, ktorá návrhy prerokuje do 15.1.2025.

Následne návrhy na oponentov budú postúpené predsedom subodborových komisií a subodborové komisie návrhy oponentov a komisií prerokujú a schvália najneskôr do 24.1.2025.

Doktorandi dostatočne dopredu pred dátumom 7.1.2025 prekonzultujú so školiteľom tému projektu dizertačnej práce. Tlačivo na návrh oponenta projektu dizertačnej práce sa nachádza na stránke nižšie – v Dokumentoch na stiahnutie.